Alan Sokal

Alan David Sokal (født 1955) er professor i fysik og ansat ved matematisk institut ved New York University.

Liv 
Sokal er bedst kendt for at have publiceret en forvrøvlet eller konstrueret artikel i det postmodernistiske tidsskriftet Social text

i 1996. Sokal ville undersøge, om tidsskriftet kunne lokkes til at trykke en hvilken som helst artikel, så længe den virkede videnskabelig og indeholdt de rigtige udtryk.

Han indsendte en tekst med titlen "Transgressing the Boundaries: Towards a Transformative Hermeneutics of Quantum Gravity", hvor han tilsyneladende anvendte teorier fra avanceret fysik på samfundsvidenskabelige og politiske forhold, men hvor det, han skrev, i virkeligheden var ren konstruktion eller opspind: at kvantefysikken skulle støtte postmodernismens kritik af objektivitet inden for videnskaben. Artiklen blev trykt, og Sokal afslørede senere bluffnummeret i magasinet Lingua Franca.
Artiklen var spækket med modeord fra blandt andet postmodernisme, dekonstruktivisme og socialkonstruktivisme, og for Sokal var spørgsmålet, om disse kulturstudiers ('cultural studies') stærke betoning af race, klasse og køn kunne invadere naturvidenskaben, eller om man stadig kan tale om, at der er noget objektivt at studere.

Om naturvidenskabens udøvere hedder det således:
"... There are many natural scientists ... Rather, they cling to the dogma imposed by the long post-Enlightenment hegemony over the Western intellectual outlook, which can be summarized briefly as follows: that there exists an external world, whose properties are independent of any individual human being and indeed of humanity as a whole; that these properties are encoded in "eternal" physical laws; and that human beings can obtain reliable, albeit imperfect and tentative, knowledge of these laws by hewing to the "objective" procedures and epistemological strictures prescribed by the (so-called) scientific method. ..."
"... de holder sig til det dogme som de har siden oplysningtidens hegemoni over Vestens intellektuelle udsyn og som kort kan resumeres således: at der eksisterer en ydre verden, hvis egenskaber er uafhængige af menneskene; at disse egenskaber er styret af "evige" fysiske love; og at menneskene kan erhverve sig troværdig, skønt ikke helt perfekt, men dog foreløbig kundskab om disse love ved at følge "objektive" fremgangsmåder foreskrevet af den (såkaldte) videnskabelige metode. ..."

Synspunktet er altså at verden eksisterer derude, den er ikke blot en konstruktion.
I 1997 udsendte han med Jean Bricmont bogen Impostures Intellectuelles (i England med titlen Fashionable Nonsense), hvor der fremføres "fysik-matematiske mystifikationer", som de kan forekomme i værker af Jacques Lacan, Julia Kristeva, Luce Irigaray, Bruno Latour, Jean Baudrillard, Gilles Deleuze, Félix Guattari og Paul Virilio

Referencer

Litteratur 
 Sokal, Alan: "Transgressing the boundaries: Toward a transformative hermeneutics of quantum gravity". I: Social Text p. 46/47, 1996.
 Sokal, Alan D. and Bricmont, Jean. (1997). Impostures Intellectuelles. Editions Odile Jacob.
 The Sokal hoax – the sham that shook the academy, redigeret af redaktører fra Lingua Franca. 

 Hauge, Hans (1998). Liv og litteratur i risikosamfundet. Modtryks teoribøger. Århus: Modtryk. DK5=80.1. 
Ud fra den tyske sociolog Ulrich Becks samfundsteorier om det såkaldte risikosamfund gives en diskussion af socialkonstruktivismen og forholdet mellem litteratur og samfund.
Af indhold: Litteratur og samfund (Litteratur og samfund: eller litteratur og liberalisme ; Litteratur og skole: litteraturens rolle i moderne almendannelse ; Kritik og æstetik: eksemplets status ; Litteraturteori og pragmatisme). Kultur og konstruktion (Subjektet der kom tilbage ; Tekstuel forbrydelse og biografisk straf ; Kultur som erstatning ; Fornuft, følelse og konstruktion ; Videnskab og religion hinsides kultur og konstruktivisme). — Side 164ff behandles Sokal-affæren

Eksterne henvisninger 
 Sokals hjemmeside på New York University   –   Artiklen med forfatterens forklaring som en slags epilog (på engelsk)
 Artiklen online (Transgressing the Boundaries: Towards a Transformative Hermeneutics of Quantum Gravity
 Løgn og humaniora , om Alan Sokal af Jesper Juul. Har også litteraturhenvisning.

 I kølvandet: After The Sokal Affair and Impostures Intellectuelles

 Sokal-affæren: Sokal-Affäre (tysk Wiki)   –   Sokal Affair, Sokal-affæren (engelsk Wiki)   –   Science wars "Videnskabskrigen", (engelsk Wiki)

 Modeord, jargon: Bullshit-Bingo   –   Buzzword bingo   –   Bingo-spil med tom tale   –  
 The Postmodernism generator , Postmodernisme-generatoren er en klassiker på nettet. Inspireret af Sokal-affæren, genererer den metervis af postmodernistisk jargon, der ligner akademiske artikler komplet med fodnoter og det hele.

Se også 
 Socialkonstruktionisme, Konstruktivisme, Konstruktivisme (filosofi), Konstruktivisme (læringsteori)
 Striden om almenbegreberne, den såkaldte universaliestrid: Realisme (filosofi), Nominalisme (filosofi), hvad er det der eksisterer ?
 C.P. Snow, 1905 – 1980, engelsk videnskabsmand og forfatter, kendt for udtrykket "De to kulturer", "The Two Cultures" fra 1959 hvor han påviste kløften og manglen på kommunikation mellem humaniora og den naturvidenskabelige kultur.
 Om modeord og bluf: Modeord, Hoax, Æblerød

Fysikere fra USA
Videnskabelige kontroverser